เทคบอล

เทคบอล () เป็นกีฬาที่ผสมองค์ประกอบของเซปักตะกร้อและเทเบิลเทนนิสเข้าด้วยกัน เทคบอลใช้ลูกบอลเล่นบนโต๊ะทรงโค้ง ผู้เล่นใช้ร่างกายได้ทุกส่วน ยกเว้นแขนและมือ ส่งลูกฟุตบอลข้ามโต๊ะกันไปมาไม่ว่าจะด้วยวิธีใด อาจเล่นสองคนในการแข่งขันเดี่ยว หรือเล่นสี่คนในการแข่งขันคู่ สหพันธ์เทคบอลนานาชาติ (International Federation of Teqball, FITEQ) นำกีฬานี้ขึ้นสู่ระดับนานาชาติ นักฟุตบอลระดับโลกหลายคนให้ความสนใจเทคบอล และหลังจากกีฬานี้ได้รับการบรรจุเป็นหนึ่งในกีฬาใช้แข่งขันในเอเชียนบีชเกมส์ 2023 และยูโรเปียนเกมส์ 2023 สมาพันธ์เทคบอลนานาชาติพยายามทำให้กีฬานี้เป็นส่วนหนึ่งของกีฬาในโอลิมปิก

เทคบอลเป็นกีฬาที่ได้รับการยอมรับเร็วที่สุดของโลกในเดือนสิงหาคม ค.ศ. 2018 เมื่อสมาพันธ์เทคบอลนานาชาติได้รับการยอมรับอย่างเป็นทางการโดยสภาโอลิมปิกแห่งเอเชีย ในเดือนมิถุนายน ค.ศ. 2019 สมาพันธ์ได้รับการยอมรับอย่างเป็นทางการโดยสมาคมคณะกรรมการโอลิมปิกแห่งชาติแอฟริกา

ในเดือนพฤศจิกายน ค.ศ. 2020 สมาพันธ์เทคบอลนานาชาติได้เป็นสมาชิกอย่างเต็มตัวของสมาคมสหพันธ์กีฬานานาชาติ (GAISF)

ประวัติ 
เทคบอลถือกำเนิดขึ้นใน ค.ศ. 2012 โดยนักกีฬาฟุตบอลในฮังการีสามคนได้แก่ Gábor Borsányi (อดีตนักกีฬาอาชีพ), György Gattyán (นักธุรกิจชาวฮังการี) และ  Viktor Huszár (นักคอมพิวเตอร์) ความคิดในการสร้างกีฬาใหม่ขึ้นมาจาก Gábor Borsányi ที่เคยเล่นฟุตบอลบนโต๊ะเทเบิลเทนนิส โต๊ะแนวนอนทำให้ลูกบอลมักไม่ทำให้ลูกบอลเด้งไปหาอีกผู้เล่นหนึ่ง ทำให้เกมนี้ไม่มีความสนุกมากเท่าที่ควร Borsányi คิดว่าหากทำให้โต๊ะเป็นทรงโค้ง พื้นผิวลักษณะคล้ายช่องโค้งอาจช่วยให้ลูกบอลกระดอนไปถึงเท้า หลังจากการพัฒนาหลายปีด้วยกันกับ Viktor Huszár โต๊ะเทคบอลถูกสร้างขึ้นครั้งแรกใน ค.ศ. 2014

กฎและกติกา 

กฎการเล่นเทคบอลออกโดยสมาพันธ์เทคบอลนานาชาติ

สรุป 
 เทคบอลสามารถเล่นด้วยลูกบอลที่ใช้ในฟุตบอลขนาด 5 ซึ่งเป็นที่ยอมรับอย่างเป็นทางการและสมาพันธ์แนะนำให้ใช้
 เทคบอลสามารถเล่นโดยใช้ผู้เล่น 2 คน (เกมเดี่ยว) หรือ ผู้เล่น 4 คน (เกมคู่)
 ผู้เล่นหรือทีมของผู้เล่นต้องชนะ 2 เซ็ต จาก 3 เซ็ต เพื่อให้ได้รับชัยชนะในการแข่งขัน
 ในแต่ละเซ็ต ผู้เล่นหรือทีมของผู้เล่นต้องทำคะแนนถึง 12 แต้ม เพื่อชนะในเซ็ตนั้น
 ผู้เล่นหรือทีมของผู้เล่นมีโอกาสเสิร์ฟลูกบอลให้สำเร็จได้ 2 ครั้ง
 ผู้เล่นหรือทีมของผู้เล่นเปลี่ยนฝ่ายในการเสิร์ฟลูกบอลทุก ๆ 4 แต้ม
 ห้ามไม่ให้ส่วนเดิมของร่ายกายสัมผัสกับลูกบอล 2 ครั้ง ติดต่อกัน (ไม่ซ้ำทักษะเดียวกัน)
 ห้ามไม่ให้ส่วนเดิมของร่างกายส่งลูกบอลกลับ 2 ครั้ง ติดต่อกัน (ไม่ซ้ำทักษะเดียวกัน)
 แต่ละผู้เล่นหรือทีมของผู้เล่นสามารถส่งลูกบอลกลับได้มากสุด 3 ครั้ง ไม่ว่าจะด้วยส่วนใดของร่างกาย ยกเว้นมือและแขน
 ในการแข่งขันคู่ แต่ละทีมของผู้เล่นสามารถเลี้ยงลูกบอลด้วยการเดาะได้มากสุด 3 จังหวะ หากครบ 3 จังหวะแล้วไม่ส่งลูกบอลให้ฝ่ายตรงข้าม ผู้ครองลูกบอลต้องส่งลูกบอลให้แก่สมาชิกทีมอีกคน
 ขณะเล่น ไม่สามารถจับโต๊ะหรือฝ่ายตรงข้ามได้
 ในกรณีที่ลูกบอลตกลงบนขอบโต๊ะ (edgeball) ให้เล่นใหม่อีกครั้งในคะแนนนั้น

สนามเล่น 
สนามเทคบอลขนาดใช้แข่งขันอย่างเป็นทางการต้องกว้างอย่างน้อย  คูณ ยาวอย่างน้อย  คูณ สูงอย่างน้อย  สนามต้องเป็นทรงสี่เหลี่ยมและมีป้ายล้อมสนาม (court surround) ยาวไม่น้อยกว่า  สูงไม่เกิน  โต๊ะเทคอยู่กึ่งกลางสนามพอดีโดยมีตาต่ายขนานกับด้านที่สั้นกว่าของความยาวรอบรูป

โต๊ะเทค 
โต๊ะทรงโค้งมีความยาว  และกว้าง  โดยมีการขึงตาข่ายความสูง  แบ่งพื้นผิวโต๊ะออกเป็นสองฝั่ง มุมด้านนอก 2 มุมของความกว้างอยู่เหนือพื้น

ลูกบอล 
ลูกบอลเป็นทรงกลมและต้องทำมาจากหนังหรือวัสดุอื่นที่เหมาะสมและมียางในลาเท็กซ์ที่มีวาล์วบิวทิล มีขนาดเหมือนลูกบอลปกติที่ใช้ในการแข่งขันฟุตบอล (ขนาด 5) ซึ่งมีแรงกดดันน้อยกว่าลูกฟุตบอลธรรมดา

อันดับโลก 
สมาพันธ์เทคบอลนานาชาติมีการจัดอันดับโลกในการแข่งขันเดี่ยว การแข่งขันคู่ และการแข่งขันคู่ผสม โดยอิงจากคะแนนอันดับโลกที่ได้รับจากการแข่งขันอย่างเป็นทางการของสมาพันธ์

อ้างอิง

แหล่งข้อมูลอื่น 

 
 Teqball homepage

 
เกมลูกบอล
ฟุตบอลหลากชนิด